NOBLE ออกหุ้นกู้ 1.5 พันลบ. ขาย 2-4 พ.ค.
NOBLE ออกหุ้นกู้ 1.5 พันลบ. อายุ 3 ปี ดอกเบี้ยคงที่ 4.35% ต่อปี ขาย 2-4 พ.ค. หวังใช้คืนหนี้-ขยายธุรกิจ
4 เม.ย. 2560

บริษัทโนเบิล ดีเวลลอปเมนท์ จำกัด (มหาชน) หรือ NOBLE ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 1,500 ล้านบาท อายุ 3 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 4.35 ต่อปี
โดยบริษัทจะเสนอขายหุ้นกู้ให้แก่ผู้ลงทุนทั่วไป และ/หรือ ผู้ลงทุนสถาบัน โดยเปิดให้จองซื้อระหว่างวันที่ 2-4 พ.ค.60 ผ่านธนาคารกรุงไทย และ บล.เอเซีย พลัส ซึ่งเป็นผู้จัดการการจัดจำหน่ายหุ้นกู้ครั้งนี้ ทั้งนี้บริษัทมีวัตถุประสงค์ในการนำเงินจากการออกและเสนอขายหุ้นกู้ครั้งนี้เพื่อนำไปใช้ในการชำระคืนหนี้ และ/หรือใช้รองรับการขยายธุรกิจของบริษัท และ/หรือใช้เป็นเงินทุนหมุนเวียน
ขณะที่อันดับความน่าเชื่อถือของหุ้นกู้อยู่ที่ BBB- แนวโน้ม Negative โดยบริษัท ทริสเรทติ้ง จำกัด เมื่อวันที่ 28 มี.ค. 60